|  |
| --- |
| https://process.gprocurement.go.th/egp2proc02Web/images.logo?filelogo=krut100.gif |
| **ประกาศ องค์การบริหารส่วนตำบลโพธิ์ทอง** |
| **เรื่อง สอบราคาจ้างก่อสร้างถนนคอนกรีตเสริมเหล็กสายบ้านยางด้วน-โรงเรียนวัดยางทอง หมู่ที่ ๗ ตำบลโพธิ์ทอง** |
|  |
| องค์การบริหารส่วนตำบลโพธิ์ทองมีความประสงค์จะ สอบราคาจ้างก่อสร้างถนนคอนกรีตเสริมเหล็กสายบ้านยางด้วน-โรงเรียนวัดยางทอง หมู่ที่ ๗ ตำบลโพธิ์ทอง กว้าง ๔ เมตร ยาว ๖๐๐ เมตรหนา ๐.๑๕ เมตร พร้อมไหล่ทางหินคลุกกว้างข้างละ ๐.๕๐ เมตร รายละเอียดตามแบบองค์การบริหารส่วนตำบลโพธิ์ทอง พร้อมติดตั้งป้ายประชาสัมพันธ์โครงการตามแบบองค์การบริหารส่วนตำบลโพธิ์ทอง จำนวน ๑ ป้ายราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๑๐๓,๐๐๐.๐๐ บาท (หนึ่งล้านหนึ่งแสนสามพันบาทถ้วน) |
| ผู้มีสิทธิเสนอราคาจะต้องมีคุณสมบัติ ดังต่อไปนี้ |
| ๑.  เป็นบุคคลธรรมดา หรือนิติบุคคล ผู้มีอาชีพรับจ้างงานที่สอบราคา ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๕๕๑, ๕๐๐ บาท                        ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว                        ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น                        ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลโพธิ์ทอง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้                        ๕. เป็นผู้ที่ปฏิบัติตามประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ   พ.ศ. ๒๕๕๔โดยกำหนดให้คู่สัญญาปฏิบัติดังนี้(เฉพาะโครงการมูลค่าตั้งแต่ ๕๐๐,๐๐๐ บาท (ห้าแสนบาทถ้วน) ขึ้นไป)  (๕.๑) บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ  (๕.๒) บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้าง ด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็ปไซต์ศูนย์ข้อมูลจัดซื้อจัดจ้างภาครัฐ (ต้องยื่นหลักฐานแบบแสดงการลงทะเบียนในวันยื่นเอกสารเสนอราคาด้วย) |
| กำหนดดูสถานที่ก่อสร้างในวันที่ ๑๙ พฤศจิกายน ๒๕๕๖ ตั้งแต่เวลา ๐๙.๐๐ น. ถึงเวลา ๑๐.๐๐ น. ณ ถนนสายบ้านยางด้วน-โรงเรียนวัดยางทอง หมู่ที่ ๗ ตำบลโพธิ์ทอง |
| กำหนดยื่นซองสอบราคา ในวันที่ ๘ พฤศจิกายน ๒๕๕๖ ถึงวันที่ ๒๑ พฤศจิกายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ที่ทำการองค์การบริหารส่วนตำบลโพธิ์ทอง (งานพัสดุ กองคลัง) ระหว่างวันที่ ๘ พฤศจิกายน ๒๕๕๖ ถึงวันที่ ๒๐ พฤศจิกายน ๒๕๕๖ และศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอท่าศาลา(สำนักงานส่งเสริมการปกครองท้องถิ่นอำเภอท่าศาลา)ในวันที่ ๒๑ พฤศจิกายน ๒๕๕๖ และกำหนดเปิดซองใบเสนอราคาในวันที่ ๒๒ พฤศจิกายน ๒๕๕๖ ตั้งแต่เวลา ๐๙.๓๐ น. เป็นต้นไป |
| ผู้สนใจติดต่อขอซื้อและขอรับเอกสารสอบราคาจ้าง  ในราคาชุดละ ๒,๐๐๐ .-บาท ได้ที่ ที่ทำการองค์การบริหารส่วนตำบลโพธิ์ทอง(งานพัสดุ กองคลัง) ในวันที่ ๘ พฤศจิกายน ๒๕๕๖ ถึงวันที่ ๒๑ พฤศจิกายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.phothong.go.th,www.gprocurement.go.th,www.nakhonsitmmarat.go.th หรือสอบถามทางโทรศัพท์หมายเลข ๐ ๗๕๕๒ ๑๗๖๑ ต่อ ๔ ในวันและเวลาราชการ |
|  |
| ประกาศ ณ วันที่ ๘ พฤศจิกายน พ.ศ. ๒๕๕๖ |
| |  | | --- | | (นายกาแมน สมาด) | | นายกองค์การบริหารส่วนตำบลโพธิ์ทอง | |  | |  | |